
	JÄSENKIRJE 8 / 2026

Hyvä Aikuisopettajien liitto AKOL ry:n jäsen
Syksy ja uusi lukuvuosi ovat hiljalleen käynnistymässä. Toivottavasti sait ladattua akkuja kesän aikana ja palautettua voimavarat käyttöösi. Vaikka työt käynnistyvät, kesä ei ole vielä ohi. Omaa kesäfiilistä kannattaakin ylläpitää vielä elokuussa esimerkiksi tekemällä iltaisin asioita, joita teit kesälomallakin, käymällä lounaalla muualla kuin oppilaitoksen omassa ruokalassa tai viettämällä viikonloppuja itsellesi mieluisten asioiden parissa. Voit myös lähteä mukaan rentoutumaan meidän AktiiviOPET-seminaariimme Helsinkiin. Luvassa on virkistäytymistä, verkostoitumista sekä ajankohtaista asiaa.AktiiviOPET-seminaari Helsingissä 28.–29.8.
Ilmoittautumisaikaa on jatkettu to 13.8.2026 asti 
>> Ilmoittaudu tapahtumaan täältä 
Tule mukaan kuulemaan ajankohtaisista asioista, verkostoitumaan ja viettämään aikaa muiden aikuisopettajien kanssa. Luvassa on myös toiminnallista ohjelmaa. Voit ilmoittautua koulutustapahtumaan, osallistumisesi koulutukseen vahvistetaan ilmoittautumisajan päättymisen jälkeen.
Seminaari alkaa pe 28.8. klo 9.30–10.00 ilmoittautumisella ja päättyy la 29.8. klo 15.00. Alustava ohjelma löytyy nettisivuiltamme.
AKOL korvaa tarvittaessa perjantain ansiomenetyksen, mutta edellyttää osallistumista molempiin seminaaripäiviin. Matkakuluja ei korvata, joten tiedustele mahdollisesta tuesta omalta yhdistykseltäsi. 
Paikkoja on yhteensä 56, joten ilmoittaudu ajoissa. Majoitus on pääosin kahden hengen huoneissa; rajallinen määrä yhden hengen huoneita on saatavilla. Yhden hengen huoneen lisämaksu on 61,25 €, joka maksetaan paikan päällä.
Edeltävän yön majoitus on mahdollista, jos lähtö samana aamuna olisi ennen klo 6.00 tai aikataulut eivät mahdollista saapumista klo 10 mennessä. Kahden yön majoituksessa huonetyyppiä ei voi vaihtaa kesken majoituksen. Tarvittaessa ilmoita lisäyöstä ilmoittautumisen yhteydessä. Muusta syystä tapahtuva ennakkosaapuminen tulee järjestää itse.
Peruutusehdot: Maksuton peruutus 13.8.2026 asti. Sen jälkeen peruutus on mahdollinen vain painavasta syystä. Mikäli peruutusta ei tehdä ajoissa eikä tilalle saada uutta osallistujaa, peritään toteutuneet kulut. Sairastapauksissa kuluja voi hakea korvattavaksi OAJ:n matkavakuutuksesta.
AKOL hallitus
-AKOL ei koskaan nuku-

Kuvaus luotu automaattisesti]

